**ЈАВНО ПРЕДУЗЕЋЕ ПОСЛОВНИ ЦЕНТАР ЗЕМУН, БЕОГРАД (ЗЕМУН)**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период 01.01.2019. године до 30.06.2019. године**

**Земун, ЈУЛ 2019. године**

***I ОСНОВНИ СТАТУСНИ ПОДАЦИ***

**Пословно име**: Јавно предузеће Пословни центар Земун, Београд (Земун)

**Седиште:** Магистратски трг бр. 1, Земун

**Претежна делатност**: 6820 – изнајмљивање властитих или изнајмљених некретнина и

 управљање њима

**Матични број**: 07773170

**ПИБ**: 100013559

**Надлежно министарство**: Министарство привреде

 Делатности Јавног предузећа су:

 Јавно предузеће Пословни центар Земун, основано је у циљу задовољавања животних потреба физичких и правних лица, обавља делатност од општег интереса пружајући пијачне услуге, управљање гробљима и сахрањивања од којих се финансира самостално.

 Одлуком Скупштине градске општине Земун из 1997. године, Предузећу су поверене на управљање пијаце у Земуну којима не управља Јавно комунално предузеће „Градске пијаце“. Предузеће управља са пет таквих пијаца.

 Јавно предузеће по одлуци оснивача одржава и обавља послове управљања и сахрањивања на гробљима која се у смислу Градске одлуке о сахрањивању не сматрају градским гробљима и која се налазе у Батајници и Угриновцима.

 Надзорни одбор Предузећа на седници одржаној 28. новембра 2018. године донео је Одлуку о доношењу Програма пословања Јавног предузећа за пијачне и погребне услуге Земун за 2019. годину, број: 01- 51.

 Скупштина градске општине Земун дала је сагласности на Програм пословања Јавног предузећа за пијачне и погребне услуге за 2019. годину, Решењем број: 06-1124/2018-IV/43 од 27. децембра 2018.године.

 Поступајући по одредбама Закона о комуналној делатности („Сл. гласник РС“ бр.88/2011, 104/2016, и 95/2018) а имајући у виду и одредбу Закон о привредним друштвима („Сл. гласник РС“ бр. 36/2011, 83/2014, - др. Закон, 5/2015, 44/2018 и 95/2018) према којој пословно име садржи и опис предмета пословања, дана 05.06.2019. године у Агенцији за привредне регистре, пословно име Јавног предузећа за пијачне и погребне услуге Земун, Београд (Земун) промењено је у Јавно предузеће Пословни центар Земун, Београд ( Земун).

***II ОБРАЗЛОЖЕЊЕ ПОСЛОВАЊА***

ЈП Пословни центар Земун на основу одлуке оснивача Скупштине градске општине Земун из 1997. године управља пијацама којима не управља Јавно комунално предузеће „Градске пијаце“, а то су: пијаце у насељу „Сава Ковачевић“, „Земун Поље“, „Галеника“, „Батајница“ и „Шајкашка – Горњи Град“.

 Јавно предузеће такође издаје у закуп одређен број привремених објеката, односно локација за њихово постављање на јавним површинама по решењу надлежног одељења ГО Земун, а у циљу стицања финансијских средстава наопходних за рад Предузећа. Приликом одрђивања корисника, односно закупаца привремених објеката примењују се Правилник о издавању пијачног пословног простора, чиме се обезбеђује јавност у раду и постижу најбољи финансијски ефекти.

 Јавно предузеће, по одлуци оснивача, управља и обавља послове сахрањивања на гробљима која се, у смислу градске одлуке о сахрањивању не сматрају градским гробљима и која се налазе у Батајници и Угриновцима.

 Предузеће вршећи поверену делатност има за циљ да побољша квалитет живота становништва успостављањем ефикасног система комуналаних услуга.

***1.* *БИЛАНС УСПЕХА***

 У извештајном периоду Предузеће је остварило укупне приходе у износу од 27.956.054,83 динара, што је за 5,24 процентних поена мање од планираних, односно 46,98 укупно планираних прихода у текућој години. Остварени приходи у целини се односе на пословне приходе.

 Планиране и остварене приходе илуструје следећи преглед:

Услуге Планирано у 2019.г. Остварено у пероду I-VI/18 Индекс

Пијачне 46.500.000,00 21.395.235,09 46,01

Одрж.и сахрањив. 12. 000.000,00 6.556.417,24 54,64

Потр. од порес. уп. 1.000.000,00 4.402,50 0,44

 УКУПНО 59.500.000,00 27.956.054,83 46,98

 Анализирајући остврене приходе уочава се да приходи од услуга од управљања гробљима, сахрањивања и пијачних услуга показују благи тренд раста у поређењу са претходним периодом. У извештајном периоду приход од пијачних услуга није се остваривао планираном динамиком што је последица пристне уличне продаје коју најчешће врше продаваци чије је место пребивалишата у унутршњости и најчешће са фиктивним адресама и на тај начин постају недоступни извршним органима.

 У циљу решавања овог проблема крајем извештајног периода додатним ангажовањем надлежних органа значајно је смањена улична продаја.

 У посматраном периоду укупни расходи износе 24.981.908,74 динара, што је за 6,18 процентних поена мање од планираних расхода у извештајном периоду, односно 43,62 процената укупно планираних расхода.

 Структуру расхода дајемо у следећем прегледу:

|  |  |  |  |  |  |
| --- | --- | --- | --- | --- | --- |
| РАЧУН | ОПИС | ПЛАНИРАНО 2019.ГОД | ОСТВАРЕНО I-VI/2019 | ИНДЕКС | НЕУТРОШЕНО |
|  |  |  |  |  |  |
| **51** | **Трош. матер.и енергије 3.030.000,00 1.019.528,94** | **33,65** | **2.010.471,06** |
| 512 | Трошкови материјала | 930.000,00 |  381.454,96 |  41,02 | 548.545,04 |
| 513 | Трошкови гор.и енергије | 2.100.000,00 |  638.073,98 | 30,38 | 1.461.926,02 |
| **52** | **Трошкови зарада** | **35.942.400,00** | **17.081.620,18** | **47,52** | **18.860.779,82** |
| 520 | Зараде и накнаде | 27.296.400,00 | 13.260.565,57 | 48,58 | 14.035.834,43 |
| 521 | Трошкови пореза и допр. | 4.886.000,00 | 2.274.186,98 | 46,54 | 2.611.813,02 |
| 526 | Tрош.надзорног одбор. | 1.080.000,00 | 524.420,82 | 48,56 | 555.579,18 |
| 529 | Остали лични расходи | 2.680.000,00 | 1.022.446,81 | 38,15 | 1.657.553,19 |
| **53** | **Трошкови произв.услуга** | **11.660.000,00** |  **4.478.082,28** | **38,41** | **7.181.917,72** |
| 531 | Трошкови транс. услуга | 850.000,00 |  343.315,05 | 40,39 | 506.684,95 |
| 532 | Трошкови услуга одрж. | 3.850.000,00 |  1.017.042,92 |  26,41 |  2.832.957,08 |
| 539 | Трош. ост.усл.(комун.) | 6.960.000,00 | 3.117.724,31 | 44,79 | 3.842.275,69 |
| **540** | **Трошкови амортизац.** | **700.000,00** | **375.000,00** | **50,0** | **375.000,00** |
| **55** | **Нематеријални трошкови 5.688.600,00 2.027.677,34** | **35,64** | **3.660.922,66** |
| 550 | Трош. непрои.услуга | 2.312.000,00 | 889.245.17 | 38,46 | 1.422.754,83 |
| 551 | Трош.репрезентације | 265.000,00 | 147.989,40 |  55,85 | 117.010,60 |
| 552 | Трош.премије осигурања | 250.000,00 | 199.004,00 |  79,60 | 50.996,00 |
| 553 | Трош.платног промета | 140.000,00 | 53.270,17 | 38,05 | 86.729,83 |
| 554 | Трош.чланарине | 32.600,00 | 16.200,00 | 49,69 | 16.400,00 |
| 555 | Трош. пореза | 1.015.000,00 | 47.060,38 | 4,64 | 967.939,62 |
| 559 | Остали нематер. трош. | 1.674.000,00 | 674.908,22 | 40,32 |  999.091,78 |
| **57** | **Остали расходи** | **200.000,00** |  |  | **200.000,00** |
|  |  |  |  |  |  |
|  | **УКУПНО** | **57.271.000,00** | **24.981.908,74** | **43,62** | **32.289.091,26** |
|  |  |  |  |  |  |

 Разлика између остврених пословних прихода од 27.956.054,83 динара и пословних расхода и износу од 24.981.908,74 динара, износи 2.974.146,09 динара представља бруто добит.

1. ***БИЛАНС СТАЊА***

 Анализирајући билансне позиције биланса стања на дан 30.06.2019. године, у односу на стање 31.12.2018. године, уочава се да је настављен позитиван тренд у односу потраживања и обавеза које доспевају. Степен покривености обавеза обртном имовином повећан је са 1,31 колико је износио на дан 31.12.2018. године на 1,59 , односно обртна имовина већа је од обавеза за 59,52 %. Наведено повећање је резултат повећања новчаних средстава на текућем рачуну с обзиром да услуге на текућем одржавању објеката за вршење делатности имају сезонски карактер.

 Напомињемо да се обавезе из пословања извршавају у складу са одредбама Закона о роковима измирења новчаних обавеза у комерцијалним трансакцијама.

 Хоризонтална, односно компаративна анализа биланса стања представља поређење билансних позиција текуће године и упоредног периода. Пресек стања на дан 30.06.2019. године у односу на 31.12.2018. године, указује да је настављено стабилно пословање. Обртна средстава су повећана, што је резултат повећања новчаних средстава, али повећања потраживања од купаца. Изражена улична продаја у једном периоду довела је до бојкота плаћања закупа пијачних тезги што је резултирало повећањем пораживања. У посматраном периоду обавеза према добављачима и остале обавеза из пословања повећане су за 4,7%.

 Вертикалана, односно структурна анализа показује динамику финансијских извештаја. Стуктурна анализа показује да се 75,53 процентних поена односи на обртну имовину, а 24,47 % на сталну имовину. Мало структурно учешће сталне имовине у укупној имовини је показатељ да Предузеће има застарелу опрему. У извештајном периоду извршена је набавка опреме у износу од 107.470,00 динара, а на име трошкова за текуће одржавање објеката утрошено је 789.688,87 динара.

1. ***ИЗВЕШТАЈ О ТОКОВИМА ГОТОВИНЕ***

 Информације о токовима готовине корисницима финансијских извештаја пружају основу за процењивање способности предузећа да ствара готовину и готовинске еквавиленте, као и потребу да тим токовима готовине располаже и користи их. Готовина је потребна за обављање пословања и плаћање обавеза, а еквиваленти готовине су краткорочне, високо ликвидне инвестиције које се у кратком року претварају у готовину.

 Новчни токови се класифицирају на оне који потичу из:

* Пословне активности
* Инвестиционе активности и
* Активности финансирања.

 Пословне активности су главне активности које стварају приходе и расходе, евидентиране су у билансу успеха и представљају компоненте за утврђивање нето добитка.

 Остварени укупани прилив од пружених услуга у износу од 30.893.707,96 динара већи је за 894.814,59 динара од укупног одлива новчаних средстава, и за тај износ салдо на текућем рачуну је већи у односу на дан 31.12.2018. године. На дан 30.06.2019. године салдо на текућем рачуну Предузећа износио је 4.458.416,43 динара и на рачуну депозита 640.782,50 динара.

 У извештајном периоду у складу са Одлуком о буџету ГО Земун за 2019. годину уплаћен је део нето добити у буџет оснивача у износу од 863.090,33 динара.

 Инвестиционе активности су стицање и отуђење дугорочних средстава, односно имовине и других инвестиција. У извештајном периоду извршена је набавка опреме у износу од 107.470,00 динара, а на трошкове за услуге на текућем одржавању објеката утрошено је 789.688,87 динара и опреме 227.354,05 динара.

 Активности финансирања су активности које резултирају променама величине и састава капитала и задуживања. Предузеће се није задуживало.

 Нето новчани ток који представља збир нето новчаног тока из пословања, нето новчаног тока из инвестиционе активности и нето новчаног тока из активности финансирања у посмараном периоду указује на стабилност у пословању.

1. ***ТРОШКОВИ ЗАПОСЛЕНИХ***

 Полазну основу приликом планирања масе средстава за зараде у 2019. години чини утврђена просечна зарада по запосленом за 2018. годину и број запослених.

 У складу са законским прописима за 2018. утврђена је просечна зарада по запосленом у износу од 78.804 динара, односно за 26 запослених утврђен је бруто (I) на месечном нивоу у износу од 2.048.904 динара.

 Према Правилнику о организацији и систематизацији радних места петоро запослених остварило је право на напредовање у служби и по том основу бруто (I) зарада увећана је за износ од 55.037 динара.

 У складу са одредбама Посебног колективног уговора за јавна предузећа у комуналној делатности на територији Републике Србије („Сл. гласник РС“ бр. 27/15 и 21/18) извршено је усклађување увећања зараде по основу времена проведеног у раду за сваку пуну годину рада остварену у радном односу. По наведном основу увећану зараду остврило је 15 запослених у укупном бруто (I) износу од 42.464 динара.

 Утврђени бруто износ за 26 запослених у износу од 2.048.904 динара увећаван је по наведена два основа за износ од 97.501 динар, што укупно износи 2.146.405 динара.

 Полазећи од одредаба Закона о изменама и допуни Закона о привременом уређивању основица за обрачун и исплату плата, зарада и других сталних примања код корисника јавних средстава, основица за обрачун и исплату плата умањује се за 5%. Наиме, основица за обрачун зарада у октобру 2014. године износила је 13.405,23 динара, умањује се за 5% и износи 12.734,90 динара, односно важећа основица у 2018, години од 12.064,71 увећава се за 5,555%.

 Претходно утврђени износ од 2.146.405 динара према наведеном пропису увећава се за 5,555% и износи 2.265.638 динара.

 Новоутврђени износ увећава се по основу минулог рада за једну годину, односно за 0,4% и тако добија се месечна бруто (I) зарада у износу 2.274.700 динара, односно на годишњем нивоу 27.296.400 динара, а бруто (II) са припадајућим порезима и доприносима 32.182.400 динара.

 У складу са чл. 2 Закона о изменама и допуни Закона о привременом уређивању основице за обрачун и исплату плата, односно зарада и других сталних примања код корисника јавних средстава, планирано је да се на рачун јавних прихода уплати 1.524.000 динара.

 У извештајном периоду исплаћено је за зараде запослених (бруто 1) 13.260.565,57 динара, што представља 48,58 % планираних средстава у текућој години по наведеном основу, односно исплаћена је просечна бруто (1) зарада по запосленом у износу од 85.003,62 динара, што је за 2,84 % мање од планиране просечне месечне зараде.

 Напомињемо да се у складу са Уредбом о контроли обрачуна и исплата зарада у јавним предузећима, пре исплате оснивачу доставља прописани образац ЗИП из кога је видљиво да се месечна маса зарада исплаћује у оквиру одобрених средстава (87.488,00 динара по запосленом).

 У складу са чл. 7 став 1. Закона о привременом уређивању основице за обрачун и исплату плата, односно зарада и других сталних примања код корисника јавних средстава, планирано је да се на рачун јавних прихода уплати 1.524.000,00 динара. У пероду јануар – јун текуће године по наведеном основу исплаћено је 645.978,22 динара.

 Трошкови превоза запослених на посао и са посла су планирани у износу од 1.060.000,00 динара. У извештајном периоду исплаћено је 459.579,98 динара, што представља 43,36 процентних поена од опредељених средстава за ову намену.

 Право на јубиларну награду у 2019. години стиче пет запослених и то четворо за јубилеј од 20 година, а једно за јубилеј од 10 година. Планирана средства за ову намену износе 425.000,00 динара. У посматраном периоду исплаћена је свих пет јубилрних награда у износу од 406.511,33 динара. Поред тога за пакетиће деци запослених за Нову годину и Божић исплаћено је 70.000,00 динара и солидарна помоћ за рађање детета и солидарну помоћ за набавку лекова у износу од 86.355,50 динара.

1. ***ДИНАМИКА ЗАПОСЛЕНИХ***

 На дан 31.12.2018. године у Предузећу је било 26 запослених радника и то 24 у радном односу на неодређено време и 2 запослена на одређено време. У посматраном периоду није дошло ди промене броја запослених нити се мењао њихов статус.

1. ***КРЕТАЊЕ ЦЕНА УСЛУГА***

 У циљу испуњавања услова одрживог развоја, цене пијачних услуга услуга одржавања гробних места и сахрањивања требало би да буду утврђене на основу принципа пуне надокнаде трошкова пословања уз пуну примену начела економичности пословања. С тим у вези у извештајној години извршена је селективна корекција цена према тржишним условима уважавајући релативно ниску платежну способност становништва као и узрочну повезаност цена закупа пијачних услуга и пијачних производа.

1. ***СУБВЕНЦИЈЕ И ОСТАЛИ ПРИХОДИ ИЗ БУЏЕТА***

 Јавно предузеће Пословни центар Земун у извештајном периоду од 01.12.2016. године када је изгубило својство индиректног буџетског корисника у целини се финансира из сопствених прихода вршећи поверену делатност, односно пружајући пијачне услуге и сахрањивање и одржавање гробних места.

1. ***СРЕДСТВА ЗА ПОСЕБНЕ НАМЕНЕ***

 У оквиру средстава за посебне намене једино су планирана средства за репрезентацију у износу од 265.000,00 динара. У извештајном периоду по овом основу потршено је 147.989.,40 динара.

1. ***ИЗВЕШТАЈ О ИНВЕСТИЦИЈАМА***

 Програмом за 2019. годину планиране су текуће попоравке и одржавања објеката и опреме за вршење основне делатности у износу од 3.850.000,00 динара, а за набавку опреме у висини планиране амортизације основних средстава 750.000,00 динара. У посматраном периоду извршена је набавка опреме у износу од 107.470,00 динара, за одржавање објеката за вршење делатности утрошено је 789.688,87 динара, док су трошкови за услуге текућег одржавања опреме износили 227.354,05 динара.

***III ЗАКЉУЧНА РАЗМАТРАЊА***

 Анализирајући остварене пословне резултате уочава се да су укупни приходи остварени за 5,29 процентних поена мање од планираних, док су расходи остврени за 6,18 процентна поена мањи од планираних.

 Као резултат ових кретања остврена је пословна бруто добит у износу од 2.974.146,09 динара.

 У извештајном периоду дошло је до повећања обртних средстава као резултат повећања готовине и готовинских еквивалената. Напомињемо да се 47,03% укупних потраживања, односи на наплаћена потраживања која према Одлуци о регулисању права и обавеза ГО Земун и ЈП за пијачне и погребне услуге Земун, припадају оснивачу, односно потраживања за услуге фактурисане до 30.11.2016.године.

 Напомињемо да су исплате зарада, накнаде и друга примања запослених, накнаде за рад Надзорног одбора ислаћене у планираним и законским оквирима.

 Анализирајући презентоване показатење пословања, ценимо да су остварени пословни резултати задовољавајући.

 ДИРЕКТОР

 Владимир Ћорић